એ દિવસે બપોરે છૂટ્યા પછી ધર્મશાળામાંથી સામાન લઈને ઘરે જવાનું હતું. નસીબજોગે આટલી તકલીફો છતાં મન જરાય વિચલિત નહોતું થયું, કારણ કે તકલીફો તો અમને ગળથૂથીમાં જ મળેલી એટલે એની કોઈ નવાઈ નહોતી. પેપર ખૂબ જ સારાં ગયાં હતાં. સારા માર્ક્સ આવશે એવી ખાતરી થઈ ગઈ હતી. મનમાં એનો આનંદ હતો, પરંતુ ભૂખ ખૂબ લાગી હતી. બપોરે બે વાગ્યે ચાલતો ચાલતો પરીક્ષાકેન્દ્રથી ધર્મશાળા પહોંચ્યો. પગનો દુ:ખાવો હવે નહીંવત બની ગયો હતો એટલે એની પીડા હવે જરાય નહોતી.